**Мікалай Сігневіч** (нар. 20 лютага 1992, Брэст) — беларускі футбаліст, нападнік. Ігрок нацыянальнай зборнай Беларусі (2014—2021).

Клубная кар’ера
---------------

Выхаванец брэсцкага футбола, пачынаючы з 2011 года праходзіў у асноўны склад брэсцкага «Дынама», у асноўным выходзячы на замены. У сезоне 2013 стаў асноўным нападнікам брэсцкай каманды. У жніўні 2013 года перайшоў у БАТЭ, але застаўся ў брэсцкім клубе на правах арэнды. У выніку з 10 галамі стаў найлепшым бамбардзірам брэсцкага клуба ў сезоне.

Пасля заканчэння тэрміну арэнды ў снежні 2013 года далучыўся да БАТЭ. Сезон 2014 распачаў у складзе барысаўскага клуба, звычайна выходзячы на замену, але пазней стаў часцей з’яўляцца ў асноўным складзе. У выніку, у канцы сезона стаў чаргавацца ў стартавым складзе з Віталем Радзівонавым. У першым жа сезоне за барысаўчан забіў 9 галоў у чэмпіянаце.

У пачатку 2015 года не выступаў з-за траўмы, прапусціў у тым ліку Суперкубак Беларусі 2015, у якім БАТЭ па пенальці выйграў у салігорскага «Шахцёра». У сакавіку 2015 года падоўжыў кантракт з БАТЭ. У канцы красавіка аднавіўся ад траўмы, але доўгі час толькі з’яўляўся на замену. З верасня, пасля траўмы Віталя Радзівонава, замацаваўся ў стартавым складзе, але ў кастрычніку сам атрымаў траўму і выбыў да канца сезона.

У першай палове 2016 года не гуляў з-за траўмы, з чэрвеня стаў з’яўляцца на полі, але замацавацца ў аснове не здолеў, саступаючы канкурэнцыю Радзівонаву. У снежні 2016 года быў аддадзены ў паўгадавую арэнду грэчаскаму «Платаніясу». У маі 2017 года, па заканчэнні чэмпіянату Грэцыі, вярнуўся з арэнды ў БАТЭ. У складзе БАТЭ стаў гуляць у аснове на пазіцыі цэнтральнага нападніка, чаргуючы выхады ў стартавым складзе і на замену. 2 лістапада 2017 года ў матчы Лігі Еўропы з «Кёльнам» адзначыўся голам пасля ўдара праз сябе.

У сезоне 2018 заставаўся адным з асноўных нападнікаў БАТЭ, выхадзіў пераважна ў стартавым складзе каманды. 13 снежня 2018 года ў апошнім матчы сезона адзнаўчыўся дублем у браму грэчаскага ПАОКа ў Лізе Еўропы, а пазней атрымаў чырвоную карту і быў выдалены з поля (выніковы лік 3:1).

У снежні 2018 года перайшоў у венгерскі клуб «Ферэнцвараш», разам з якім двойчы стаў чэмпіёнам Венгрыі, гуляў у Лізе чэмпіёнаў. У верасні 2020 года далучыўся да падмаскоўных «Хімак», аднак у тым жа месяцы разарваў кантракт, правёўшы за клуб тры матча, і вярнуўся ў БАТЭ. У 2020 годзе з’яўляўся на полі эпізадычна, на наступны год з часам замацаваўся ў стартавым складзе. У снежні 2021 года па пагадненні бакоў разарваў кантракт з БАТЭ.

У студзені 2022 года падпісаў кантракт на 1,5 гады з грэчаскім клубам «Апалон Смірніс». Застаўся ў камандзе ў сезоне 2022/23, калі яна выбыла ў другі дывізіён. У жніўні 2023 года пакінуў «Апалон Смірніс» пасля таго, як ён страціў прафесійны статус.

Міжнародная кар’ера
-------------------

Выступаў за моладзевую зборную Беларусі.

У верасні 2014 года быў упершыню выкліканы ў нацыянальную зборную Беларусі. Дэбютаваў у зборнай 15 лістапада 2014 года, выйшаўшы на 68-й хвіліне на замену замест Сяргея Карніленкі ў матчы супраць Іспаніі (0:3). Наступны матч (18 лістапада 2014 года супраць Мексікі) распачаў у стартавым складзе і сваім голам дапамог беларусам атрымаць перамогу (3:2).

Дасягненні
----------

* Беларусь 01Чэмпіён Чэмпіён Беларусі (5): 2014, 2015, 2016, 2017, 2018
* Беларусь 02Сярэбраны прызёр Срэбраны прызёр чэмпіянату Беларусі (2): 2020, 2021
* Беларусь Уладальнік Кубка Беларусі (2): 2015, 2021
* Беларусь Уладальнік Суперкубка Беларусі: 2014
* Беларусь У спісе 22 найлепшых футбалістаў чэмпіянату Беларусі (3): 2013, 2014, 2015
* Венгрыя 01Чэмпіён Чэмпіён Венгрыі (2): 2019, 2020

Крыніцы
-------

1. ↑  Nikolai Signevich // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Mikalay Signevich // FBref.com<a href='https://wikidata.org/wiki/Track:Q56239490'></a>
3. ↑  Николай Сигневич — футболист БАТЭ Архівавана 18 верасня 2013.
4. ↑  Сигневич продлил контракт с БАТЭ
5. ↑  БАТЭ объявил об аренде "Платаниасу" Сигневича
6. ↑  Гайдучик и Сигневич возвращаются в БАТЭ
7. ↑  Николай Сигневич стал игроком "Ференцвароша"
8. ↑  Николай Сигневич официально в "Химках"
9. ↑  Сигневич расторг контракт с "Химками", проведя за российский клуб всего три матча
10. ↑  БАТЭ объявил о возвращении Сигневича
11. ↑  Николай Сигневич покинул БАТЭ
12. ↑  "Аполлон" объявил о переходе Николая Сигневича
13. ↑  "Аполлон Смирнис" отказался от профессионального статуса и будет выступать в Д4. Сигневич покинул клуб (руск.). *football.by* (10 жніўня 2023). Праверана 1 верасня 2023.
14. ↑  Глеб и Брессан не вызваны в сборную Беларуси, Сигневич, Путило и Янушкевич – в составе

|  |  |
| --- | --- |
| ⚙️   Тэматычныя сайты | AS.com · by.tribuna.com · eu-football.info (ігрок) · FBref.com · FootballDatabase.eu · FootballFacts.ru · National Football Teams.com · Soccerway · Sportbox.ru · teams.by · Transfermarkt (ігрок) · worldfootball.net (ігрок) · Прэсбол · УЕФА |